เตือนขายส้มจีน มีใบติดผิดกฎหมาย
แม้ส้มผลไม้จากจีนจะสามารถนำเข้าประเทศได้อย่างถูกต้องตามกฎหมายตามพิธีสารไทย-จีน แต่ต้องมาจากสวน โรงคัดบรรจุที่ผ่านการรับรอง มีใบรับรองสุขอนามัย และต้องไม่มีกิ่ง ก้านใบ ดิน ติดเข้ามา ทั้งนี้เพื่อป้องกันโรค แมลงศัตรูพืช ที่เสี่ยงต่อการสร้างความเสียหายต่อระบบการเกษตรแต่ทั้งๆ ที่ใบส้มกินไม่ได้ คนไทยนิยมซื้อส้มมีขั้ว-ใบติด เลยทำให้เกิดการลักลอบนำเข้าจำหน่ายในบ้านเราแบบผิดกฎหมาย เพราะขายได้ราคาดีกว่าส้มไม่มีใบ,นายธีระ รัตนพันธุ์ ผู้อำนวยการสำนักควบคุมพืชและวัสดุการเกษตร กรมวิชาการเกษตร บอกว่า ขณะนี้บ้านเราพบการทำความผิดลักษณะนี้มากขึ้น เป็นความผิดตาม พ.ร.บ.กักพืช มีโทษจำคุก 1 ปี ปรับ 20,000 บาท หรือทั้งจำทั้งปรับ ถ้าเราตรวจพบการกระทำผิดครั้งแรกจะแจ้งเตือน ดูความเหมาะสมว่า ส้มที่มีใบติดมาต้องเอาใบออกทั้งหมด ทำการเผา-ฝังป้องกันไม่ให้มีศัตรูพืชติดมา ซึ่งค่าใช้จ่ายทั้งหมดผู้นำเข้าต้องรับผิดชอบทั้งหมด บริษัทที่ถูกตรวจพบจะถูกขึ้นบัญชีเฝ้าระวังอย่างเข้มงวด และต่อไปจะถูกตรวจเข้มทั้งหมด หากยังทำผิดต่อเนื่องจะถูกระงับการนำเข้าทันที ขณะเดียวกันจะทำหนังสือแจ้งไปยังประเทศจีน ให้เข้มงวดบริษัทผู้ส่งออกรายนั้นด้วย,ส่วนประชาชน ผู้บริโภคท่านใด พบเห็นผู้ค้าขายส้มจีนมีใบ สามารถแจ้งเจ้าหน้าที่ตำรวจให้จับกุมได้ทันที เพราะถือว่าเป็นการลักลอบนำส้มไม่ถูกต้องมาจำหน่าย ถือเป็นของเถื่อน สินค้าหนีภาษี ผู้ค้าต้องถูกดำเนินคดีตามกฎหมาย,และจากสถิติปีที่ผ่านมา นายธีระ เผยว่า มีการนำเข้าส้มจีนทั้งสิ้น 722 เที่ยว จำนวน 18,050 ตัน คิดเป็นมูลค่า 1,330 ล้านบาท พบบริษัทไม่ปฏิบัติตามพิธีสาร (มีใบติดมา) 11 บริษัท จำนวน 56 เที่ยว ปริมาณ 1,400 ตัน คิดเป็นมูลค่า 24 ล้านบาท ส่วนปีนี้ตั้งแต่เดือนตุลาคมจนถึงปัจจุบัน มีผู้ประกอบการ 20 บริษัท นำเข้าส้มจำนวน 230 เที่ยว หรือประมาณ 5,750 ตัน คิดเป็นมูลค่า 960 ล้านบาท ยังไม่มีรายงานพบบริษัทผู้กระทำผิดแต่อย่างใด.
แม้ส้มผลไม้จากจีนจะสามารถนำเข้าประเทศได้อย่างถูกต้องตามกฎหมายตามพิธีสารไทย-จีน แต่ต้องมาจากสวน โรงคัดบรรจุที่ผ่านการรับรอง มีใบรับรองสุขอนามัย และต้องไม่มีกิ่ง ก้านใบ ดิน ติดเข้ามา  
ส้มจีน,ผลไม้นำเข้า,ราคาส้มจีน,ผลไม้จีนนำเข้า,ลัลลอบนำเข้าผลไม้,ส้มมีใบ,ส้มไหว้เจ้า,ผลไม่ไหว้เจ้า,ข่าวภูมิภาค,ไทยรัฐออนไลน์